Vegvesenet advarer mot vanskelig føre
- Det er ventet mye nedbør og vind i fjellet, og det blir trolig dårligere utover dagen. Derfor oppfordrer vi folk til å følge med både på værmeldinger og veimeldinger. Særlig dersom du skal over fjellet i Sør-Norge, er oppfordringen fra trafikkoperatør Eirik Sundt Fredriksen hos Statens vegvesen. Han forteller at det er kolonnekjøring over Hardangervidda og Haukeli, og at førstnevnte kan bli stengt på kort varsel. - Det skifter raskt, sier trafikkopeatøren. Rundt klokken 12.30 ble ting verre, og Hadangervidda stengte for alle kjøretøy med totaltvekt under 7,5 tonn. Senere ble veistrekningen stengt for alle kjøretøy. Skal du kjøre over fjellet kan det være lurt å sjekke vegvesenets egne råd for kolonnekjøring.Også Meteorologisk institutt advarer mot dårlig vær i fjellet. I Oppland, Hedmark og Sogn og Fjordane vil kjøreforholdene på fjellovergangene bli lokalt vanskelige særlig utover ettermiddagen. - Det blir snøfall og vind over fjellet, så en må regne med problemer på fjellovergangene, sier statsmeteorolog Terje Alsvik Walløe. Det er likevel ikke bare i høyden bilistene må være oppmerksomme. Også i lavlandet kan det være glatte partier til tross for at det er plussgrader. - Det kan være tele i bakken som gjør at regnet fryser, sier Sundt Fredriksen. Han forteller at det i morgentimene har vært flere utforkjøringer på Fylkesvei 51 mellom Fagernes og Beitostølen. - Vi har rapporter om glatt og sporete veibane. Der har vi beredskap på vei ut. Utover dette rapporteres det om at hovedveiene er relativt greie. I går var det to dødsulykker på norske veier, en på Romerike og en i Sogn og Fjordane. Det er foreløpig uklart om disse kan skyldes føreforhold. Uvær kan en også vente seg på Vestlandet. I både Rogaland og Hordaland blir det meldt om storm i dag. Viktige veimeldinger Her er noen viktige veimeldinger slik situasjonen var klokken 13.15 i dag:Vågslidtunnelen - Liamyrane bom, på strekningen Haukelifjell Hordaland, Telemark - Kolonnekjøring Kolonnekjøring på grunn av uvær.Hardangervidda Buskerud, Hordaland - Midlertidig stengt Stengt på grunn av uværHovden - Haukeli Telemark, Aust-Agder - Kolonnekjøring Kolonnekjøring på grunn av uvær.Vikafjellet Hordaland, Sogn og Fjordane - Midlertidig stengt Stengt på grunn av uvær. Blir ikke åpnet i dag.Hemsedalsfjellet Buskerud, Sogn og Fjordane - Kolonnekjøring Kolonnekjøring på grunn av uvær. Sjekk flere veimeldinger her!
Frost i bakken kan gi såpeglatte veier selv om det er mildt og plussgrader i luften. På flere fjelloverganger er det kolonnekjøring.